Številka: 602-88/2020/2

Datum: 21. 9. 2020

Ministrica, pristojna za predšolsko vzgojo, na podlagi četrtega odstavka 14. člena Zakona o celostni zgodnji obravnavi predšolskih otrok s posebnimi potrebami (Uradi list RS, št. 41/17) in sedmega odstavka 28. člena Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09-ZIUZGK, 36/10, 62/10-ZUPJS, 94/10-ZIU, 40/12-ZUJF, 14/15-ZUUJFO in 55/17) ter v povezavi z 11. b členom Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. [97/03](http://www.uradni-list.si/1/objava.jsp?sop=2003-01-4341), [77/05](http://www.uradni-list.si/1/objava.jsp?sop=2005-01-3472), [120/05](http://www.uradni-list.si/1/objava.jsp?sop=2005-01-5536), [93/15](http://www.uradni-list.si/1/objava.jsp?sop=2015-01-3692) in [59/19](http://www.uradni-list.si/1/objava.jsp?sop=2019-01-2621)) izdaja naslednji

**SKLEP**

**o določitvi višjih stroškov delovanja razvojnih oddelkov vrtcev in obsegu ter načinu zagotavljanja sredstev za plačilo višjih stroškov delovanja razvojnih oddelkov vrtcev za šolsko leto 2020/21**

**1. člen**

Ministrstvo za izobraževanje, znanost in šport (v nadaljevanju: ministrstvo) ugotavlja, da Kurikulum za vrtce v prilagojenem programu za predšolske otroke (Uradni list RS, št. 96/06) (v nadaljevanju: prilagojeni program) izvajajo v oddelkih naslednji vrtci iz seznama:

|  |  |  |  |  |  |  |
| --- | --- | --- | --- | --- | --- | --- |
| Zap. št. | Občina | Zavod | št. oddelkov prilagojenega programa | Lokacija in kraj izvajanja prilagojenega programa | | Višji stroški delovanja razvojnih oddelkov vrtca na mesec v EUR, ki jih financira ministrstvo |
| 1 | Brežice | Vrtec Mavrica Brežice | 1 | Šolska ulica 5 | 8250 Brežice | 3.492,24 |
| 2 | Celje | Vrtec Anice Černejeve Celje, Enota Luna | 2 | Ljubljanska cesta 48 | 3000 Celje | 6.984,48 |
| 3 | Črnomelj | Vrtec Otona Župančiča Črnomelj, enota Čardak | 1 | Kidričeva ulica 18B | 8340 Črnomelj | 3.492,24 |
| 4 | Domžale | Osnovna šola Roje, razvojni oddelek | 1 | Kettejeva ulica 15 | 1230 Domžale | 3.492,24 |
| 5 | Ivančna Gorica | VVZ Vrtec Ivančna Gorica, Vrtec Polžek | 1 | Ciglerjeva ulica 27 | 1295 Ivančna Gorica | 3.492,24 |
| 6 | Jesenice | Vrtec Jesenice, enota Angelce Ocepek | 1 | Cesta Cirila Tavčarja 3 a | 4270 Jesenice | 3.492,24 |
| 7 | Kamnik | Vrtec Antona Medveda Kamnik, enota Kamenček | 1 | Tomšičeva ulica 9 | 1241 Kamnik | 3.492,24 |
| 8 | Kamnik | Vrtec Antona Medveda Kamnik, enota Sneguljčica | 1 | Kovinarska cesta 11 | 1241 Kamnik | 3.492,24 |
| 9 | Kočevje | Vrtec Kočevje, enota Ostržek | 1 | Cesta na stadion 3 | 1330 Kočevje | 3.492,24 |
| 10 | Koper, Piran, Izola, Ankaran | Vrtec Semedela, enota Slavnik | 1 | Sončna pot 14a | 6320 Portorož | 3.492,24 |
| 11 | Kranj | Kranjski vrtci, Enota Mojca | 5 | Ulica Nikole Tesle 2 | 4000 Kranj | 17.461,20 |
| 12 | Krško | Vrtec Krško, enota Ciciban | 1 | Prešernova cesta 13 | 8270 Krško | 3.492,24 |
| 13 | Litija | Vrtec Litija, Enota Medvedek | 1 | Bevkova ulica 1 | 1270 Litija | 3.492,24 |
| 14 | Ljubljana | Vrtec Ciciban, Enota Mehurčki | 1 | Reboljeva ulica 18 | 1000 Ljubljana | 3.492,24 |
| 15 | Ljubljana | Vrtec Hansa Christiana Andersena, dislocirana enota Lastovica - Krtek | 1 | Celovška cesta 161 | 1000 Ljubljana | 3.492,24 |
| 16 | Ljubljana | Vrtec Kolezija, enota Murgle | 1 | Pod bukvami 11 | 1000 Ljubljana | 3.492,24 |
| 17 | Ljubljana | Vrtec Ledina | 1 | Čufarjeva ulica 14 | 1000 Ljubljana | 3.492,24 |
| 18 | Ljubljana | Vrtec Najdihojca, Enota Biba | 2 | Ljubeljska ulica 16 | 1000 Ljubljana | 6.984,48 |
| 19 | Ljubljana | Vrtec Otona Župančiča Ljubljana, Enota Živ-Žav | 1 | Na peči 20 | 1000 Ljubljana | 3.492,24 |
| 20 | Ljubljana | Vrtec Pedenjped, enota Pedenjcarstvo | 1 | Kašeljska cesta 125 | 1000 Ljubljana | 3.492,24 |
| 21 | Ljubljana | Vrtec Pod Gradom, enota Prule | 1 | Praprotnikova ulica 2 | 1000 Ljubljana | 3.492,24 |
| 22 | Ljubljana | Vrtec Vodmat | 2 | Korytkova ulica 24 | 1000 Ljubljana | 3.492,24 |
| 23 | Ljubljana | Vrtec Zelena jama, Enota Vejica | 1 | Preglov trg 10 | 1000 Ljubljana | 3.492,24 |
| 24 | Maribor | Osnovna šola Gustava Šiliha Maribor, enota vrtca Lenka | 2 | Oblakova ulica 5 | 2000 Maribor | 6.984,48 |
| 25 | Maribor | Osnovna šola Gustava Šiliha Maribor, enota vrtca Mehurčki | 2 | Janševa ulica 3 | 2000 Maribor | 6.984,48 |
| 26 | Maribor | Osnovna šola Gustava Šiliha Maribor, enota vrtca Sovice | 2 | Majcigerjeva ulica 37 | 2000 Maribor | 6.984,48 |
| 27 | Maribor | Osnovna šola Gustava Šiliha Maribor, enota vrtca Veveriček | 2 | Focheva ulica 51 | 2000 Maribor | 6.984,48 |
| 28 | Murska Sobota | Vrtec Murska Sobota, enota Gozdiček | 2 | Ulica Štefana Kovača 19A | 9000 Murska Sobota | 6.984,48 |
| 29 | Nova Gorica | Vrtec Nova Gorica, enota Kekec | 1 | Cankarjeva ulica 66 | 5000 Nova Gorica | 3.492,24 |
| 30 | Novo mesto | Vrtec Pedenjped Novo mesto, Pedenjped | 1 | Šegova ulica 22 | 8000 Novo mesto | 3.492,24 |
| 31 | Ormož | Vrtec Ormož | 1 | Dobravska ulica 13 a | 2270 Ormož | 3.492,24 |
| 32 | Ptuj | Vrtec Ptuj, Enota Marjetica | 1 | Med vrti 11 | 2250 Ptuj | 3.492,24 |
| 33 | Sežana, Komen, Divača, Hrpelje-Kozina | Vrtec Sežana | 1 | Ulica Jožeta Pahorja 1 | 6210 Sežana | 3.492,24 |
| 34 | Slovenj Gradec | VVZ Slovenj Gradec, enota Maistrova | 1 | Maistrova ulica 2A | 2380 Slovenj Gradec | 3.492,24 |
| 35 | Slovenske Konjice | Vrtec Slovenske Konjice, Enota Tatenbachova | 1 | Tattenbachova ulica 5 | 3210 Slovenske Konjice | 3.492,24 |
| 36 | Škofja Loka | Vrtec Škofja Loka, enota Kamnitnik | 2 | Partizanska cesta 1 e | 4220 Škofja Loka | 6.984,48 |
| 37 | Trbovlje | Vrtec Trbovlje, Enota Mojca | 1 | Novi dom 51 | 1420 Trbovlje | 3.492,24 |
| 38 | Trebnje | Vrtec Mavrica Trebnje, enota Mavrica | 1 | Režunova ulica 8 | 8210 Trebnje | 3.492,24 |
| 39 | Velenje | Vrtec Velenje enota Najdihojca | 2 | Prešernova cesta 3 | 3320 Velenje | 6.984,48 |
| 40 | Velenje | Vrtec Velenje enota Vila Mojca | 1 | Cesta Borisa Kraigherja 5 | 3320 Velenje | 3.492,24 |
| 41 | Vrhnika | Vrtec Vrhnika, enota Želvica | 1 | Tržaška cesta 2A | 1360 Vrhnika | 3.492,24 |
|  | **SKUPAJ** | | **55** |  | | **192.073,20** |

**2. člen**

Pravilnik o metodologiji za oblikovanje cen programov v vrtcih, ki izvajajo javno službo (Uradni list RS št. [97/03](http://www.uradni-list.si/1/objava.jsp?sop=2003-01-4341), [77/05](http://www.uradni-list.si/1/objava.jsp?sop=2005-01-3472), [120/05](http://www.uradni-list.si/1/objava.jsp?sop=2005-01-5536), [93/15](http://www.uradni-list.si/1/objava.jsp?sop=2015-01-3692) in 59/19) v 11. b členu določa, da ministrstvo v obdobju od 1. 9. 2019 do uveljavitve normativov za izvajanje prilagojenega programa v oddelku, zagotavlja vrtcem sredstva za višje stroške delovanja razvojnih oddelkov na podlagi povprečja veljavnih cen programov razvojnih oddelkov in povprečja veljavnih cen programov prvega in drugega starostnega obdobja, kar predstavlja osnovo za plačilo staršev.

Ministrstvo, vrtcem za oddelke iz seznama v 1. členu tega sklepa zagotavlja finančna sredstva za plačilo višjih stroškov izvajanja prilagojenega programa v okviru javne službe, dolžnost vrtca pa je izvajanje prilagojenega programa v oddelku.

**3. člen**

Višji strošek delovanja razvojnega oddelka vrtca se izračuna na podlagi veljavnih cen, na dan 1. 9. 2020, ki so javno dostopne na spletni strani ministrstva in razvidne iz aplikacije Prosta mesta PŠV, in sicer:

* cene razvojnega oddelka, ki se izračuna na podlagi povprečja veljavnih cen razvojnih oddelkov in znaša 1.014,04 EUR na otroka na mesec ter
* cene, ki je osnova za plačilo staršev, in se izračuna na podlagi povprečja veljavnih cen prvega in drugega starostnega obdobja, ki veljajo v javnih vrtcih in znaša 432,00 EUR na otroka na mesec.

Ceni iz prejšnjega odstavka se uporabljata za izračun višjih stroškov delovanja razvojnih oddelkov vrtcev. Višji strošek delovanja razvojnega oddelka vrtca predstavlja razliko med ceno razvojnega oddelka in ceno programa, ki je osnova za plačilo staršev in znaša 582,04 EUR na otroka na mesec. **Višji strošek delovanja razvojnega oddelka vrtca** se preračuna na najvišji normativ, t. j. šest otrok in **znaša od 1. 9. 2020 do 31. 8. 2021 3.492,24 EUR na oddelek na mesec**.

**4. člen**

Ministrstvo bo, od 1. 9. 2020 do 31. 8. 2021, vrtcem za število razvojnih oddelkov iz seznama v 1. členu tega sklepa, financiralo višje stroške delovanja razvojnih oddelkov vrtcev iz državnega proračuna v znesku 3.492,24 EUR na oddelek na mesec.

Mesečni znesek višjih stroškov delovanja razvojnih oddelkov, ki jih iz državnega proračuna financira ministrstvo, je za posamezen vrtec razviden iz seznama v 1. členu tega sklepa. Če razvojni oddelek iz navedenega seznama ne deluje oz. vrtec v razvojni oddelek nima vključenih otrok, ki so evidentirani v aplikaciji CEUVIZ, ni upravičen do financiranja za delovanje razvojnih oddelkov vrtcev iz državnega proračuna.

**5. člen**

Skupna vrednost tega sklepa je 2.304.878,40 EUR.

Sredstva so zagotovljena v proračunu Republike Slovenije za leto 2020 (v višini 384.146,40 EUR) in za leto 2021 (v višini 1.920.732,00 EUR), na ukrepu 3311-11-0001 (Izvajanje dejavnosti predšolske vzgoje za ranljive skupine), na proračunski postavki 180069 (Sofinanciranje razvojnih oddelkov vrtca), na kontu 4119 (Drugi transferi posameznikom). Skrbnica proračunske postavke je mag. Polona Šoln Vrbinc. Skrbnica sklepa je Meta Brank.

**6. člen**

Izpolnitev obveznosti po tem sklepu je vezana na proračunske zmogljivosti ministrstva za leti 2020 in 2021. V primeru, da pride do sprememb v proračunu ali programu dela ministrstva, ki neposredno vpliva na ta sklep, se bo posledično spremenila tudi vrednost tega sklepa.

**7. člen**

Sredstva iz 4. člena bo ministrstvo izplačevalo vrtcu, za razvojne oddelke v katere ima vrtec vključene otroke, ki so evidentirani v aplikaciji CEUVIZ, 30. dan po uradnem prejemu pravilnega in popolnega e-zahtevka. Vrtci morajo e-zahtevek za september 2020 predložiti najkasneje do 25. oktobra 2020, vse nadaljnje zahtevke pa do 10. v mesecu, za pretekli mesec.

**8. člen**

Ta sklep začne veljati z dnem podpisa, uporablja pa se od 1. 9. 2020.

|  |  |
| --- | --- |
|  |  |
|  | prof. dr. Simona KUSTEC |
|  |  |
|  | M I N I S T R I C A |

VROČITI:

* vrtcem iz 1. člena,
* občinam ustanoviteljicam.